מישה טייט

מישה טייט (באנגלית: Miesha Tate; נולדה ב-18 באוגוסט 1986), הידועה גם בכינוי 'קאפקייק' (Cupcake) היא לוחמת MMA עבר אמריקאית, ואלופת העולם לשעבר באליפות הלחימה האולטימטיבית (UFC). בשנת 2008 זכתה במדליית כסף במסגרת אליפות פילה לגראפלינג (אנ'), ובשנת 2011 זכתה להכרה עולמית לאחר שזכתה באליפות Strikeforce (אנ') במשקל תרנגול. מאזן הקרבות של טייט עומד על 18 ניצחונות ו-7 הפסדים. טייט נולדה בטקומה, וושינגטון ארצות הברית. בילדותה התנסתה בסוגי ספורט שונים כגון סקי, כדורגל וריצה. במהלך לימודיה בבית הספר התיכון, התלבטה אם להשקיע את זמנה בכדורסל או בהיאבקות ובחרה בהיאבקות. בשנים הראשונות לאימונים, הייתה הנערה היחידה במועדון הספורט והתמודדה בקרבות נגד נערים. בשנת 2005 נרשמה לאליפות היאבקות ארצית לנערות וזכתה בתואר האליפות. לאחר לימודיה בתיכון החלה לעסוק בג'ו ג'יטסו ברזילאי. טייט, שעסקה באמנויות הלחימה היאבקות וג'ו ג'יטסו ברזילאי שמתרכזות בטכניקות גראפלינג (ולא בסטרייקינג (אנ')), חששה תחילה לעסוק בענף ה-MMA, אולם לאחר שצפתה בחבריה למועדון משתתפים בקרבות MMA, החליטה להצטרף לענף זה, ובשנת 2006 התחרתה לראשונה בקרב חובבני. בטרם הפכה למקצוענית בתחום, נלחמה טייט בשישה קרבות חובבניים עם מאזן של חמישה ניצחונות והפסד אחד. בנובמבר 2007 נלחמה טייט בקרב ה-MMA המקצועני הראשון שלה במסגרת אירועי קרבות נשים של הארגון HOOKnSHOOT (אנ') שהיה בין הארגונים הראשונים בארצות הברית לאפשר קרבות נשים ב-MMA. בשנת 2008 החלה להילחם במסגרת איגוד Strikeforce. בשנת 2009, זכתה בתואר האליפות הראשון למשקל תרנגול לאחר שהביסה את ליז קראירו במסגרת אירועי Freestyle Cage Fighting. בשנת 2011 זכתה להכרה עולמית כאשר זכתה באליפות Strikeforce למשקל תרנגול. בשנת 2012 נערך הקרב הראשון של טייט להגנת תואר האליפות מול רונדה ראוזי, שהייתה באותה העת לוחמת Strikeforce חדשה, וזכה לתהודה תקשורתית רבה. טייט הפסידה את תואר האליפות לראוזי, שהצליחה להכניעהּ באמצעות נעילת בריח בזרוע. בשנת 2013, הצטרפה טייט לשורת לוחמות ה-UFC ונלחמה בראוזי על תואר האליפות פעם שנייה במסגרת אירועי UFC 168 (אנ'), אולם בסיבוב השלישי נחלה הפסד נוסף באמצעות נעילת בריח בזרוע. ב-5 במרץ 2016 זכתה טייט בתואר אליפות ה-UFC לאחר ניצחון בכניעה טכנית על הולי הולם במסגרת אירועי UFC 196 (אנ'). ביולי 2016, הפסידה את תואר האליפות לאמנדה נונס. ב-12 בנובמבר 2016, במסגרת אירוע UFC 205 (אנ'), מיד לאחר שהפסידה בקרב מול רקל פנינגטון (אנ'), הודיעה טייט כי היא פורשת מעולם ה-MMA. בשנת 2012 השתתפה בסרט הדוקומנטרי Fight Life (אנ') העוסק בחייהם של לוחמי MMA. בשנת 2013 השתתפה כמנטורית לצד רונדה ראוזי בתוכנית הריאלטי The Ultimate Fighter (אנ'). בשנת 2014 הופיעה דמותה של טייט במשחק המחשב EA Sports UFC (אנ'). בשנת 2015 השתתפה בסרט Fight Valley שעלילתו עוקבת אחר לוחמות במועדון קרב מחתרתי. בשנת 2022 השתתפה בעונת ה-VIP השלישית של תוכנית המציאות האמריקאית "האח הגדול"; שם הגיעה לגמר ואף זכתה. בשנת 2023 יצא לאקרנים הסרט "Pursued"; מותחן בה היא תשחק לצד מולי רינגוולד. הולי הולם רונדה ראוזי יואנה ינדז'ייצ'יק מדיה וקבצים בנושא מישה טייט בוויקישיתוף אתר האינטרנט הרשמי של מישה טייט מישה טייט, ברשת החברתית פייסבוק מישה טייט, ברשת החברתית אקס (טוויטר) מישה טייט, ברשת החברתית אינסטגרם מישה טייט, סרטונים בערוץ היוטיוב מישה טייט, באתר אליפות הלחימה האולטימטיבית (UFC) מישה טייט, באתר שרדוג מישה טייט, באתר טאפולוגי מישה טייט, במסד הנתונים הקולנועיים IMDb (באנגלית) הקרב המלא בין שרה מקמן למישה טייט - אירוע UFC 183 - באתר UFC Miesha Tate - "Cupcake Highlight" - @MieshaTate #TeamTate, סרטון באתר יוטיוב UFC Ultimate Insider: Miesha Tate Interview, ראיון באתר יוטיוב Miesha Tate Opens Up On Retirement Decision - Fight Night Melbourne, ראיון באתר יוטיוב MIESHA CUPCAKE TATE THE SHOOT INTERVIEW Zach Braziller, Miesha Tate stunningly retires after getting destroyed, November 12, 2016 TUF 18: Team Rousey vs Team Tate Preview EA Sports UFC - Bloody Women Bantamweight fight - Rousey vs Tate Fight Valley, IMdb